Զար Ամիր Էբրահիմի

**Զահրա Ամիր Էբրահիմի** (, ), մասնագիտորեն հայտնի է որպես **Զար Ամիր Էբրահիմի** (), իրանական ծագմամբ ֆրանսիացի դերասանուհի, պրոդյուսեր և ռեժիսոր։ Միջազգային ճանաչում է ձեռք բերել *«Սուրբ սարդ»* (2022) քրեական թրիլլերում կատարած լրագրող Արեզու Ռահիմիի դերով, որի համար Կաննի կինոփառատոնում և Ռոբերտի մրցանակաբաշխությունում արժանացել է «Լավագույն դերասանուհի» անվանակարգին:

Ամիր Էբրահիմին նաև BBC-ի պրոդյուսեր և հաղորդավար է և վերահսկում է BBC World-ի պարսկական մասնաճյուղի մշակութային ծրագիրը: 2022 թվականին հայտնվել է BBC-ի «100 կանայք» ցանկում՝ որպես տարվա ընթացքում աշխարհի ոգեշնչող և ազդեցիկ կանանցից մեկը։

## Վաղ կյանք
Ծնվել է 1981 թվականի հուլիսի 9-ին Թեհրանում (Իրան)։ Սովորել է Ազադ համալսարանի թատերական բաժնում և իր մասնագիտական կարիերան սկսել՝ նկարահանելով կարճամետրաժ ֆիլմեր։

Վարժ տիրապետում է պարսկերենին, անգլերենին և ֆրանսերենին, հիմնական մակարդակով գիտի նաև արաբերեն, գերմաներեն և իտալերեն։

## Կարիերա
### 1999–2004։ Կարիերայի սկիզբ
Կարիերան սկսել է՝ նկարահանելով իր առաջին կարճամետրաժ ֆիլմը՝ *«Խաթ»* (2000), այդ ընթացքում նա ընդամենը տասնութ տարեկան է եղել։ Նույն թվականին նկարահանվել է Ռեզա Քեշավարզի *«Ջուր»* պիեսում, որը ներկայացվել է «Ֆաջր» 19-րդ թատերական փառատոնում։

2001 թվականին Ամիր Էբրահիմին իր դեբյուտը կատարել է «Սպասում» ֆիլմում, որի ռեժիսորն է Մոհամմադ Նուրիզադը։ Նույն թվականին նկարահանվել է Թեհրանի Նիավարան մշակութային կենտրոնում Այաթ Նաջաֆիի «Քուն կեսօր» պիեսում։

2003 թվականին խաղացել է երկու պիեսում՝ Ռահման Սեյֆի Ազադի «Հավաք դժոխքում» և Ռեզա Հադադի «Չկա մեկը, որը կարող է հիշել բոլոր պատմությունները»։ Երկուսն էլ ներկայացվել են Ֆաջր 22-րդ թատերական փառատոնում։ «Չկա մեկը, որը կարող է հիշել բոլոր պատմությունները» ներկայացվել է նաև Համբուրգի Lakoon թատերական փառատոնում։

2004 թվականին հայտնվել է երեք հեռուստանախագծում՝ «Օգնիր ինձ», «Օտարի նման» և «Ուխտ»։ Առաջին երկուսը, որոնք հեռուստասերիալներ են, նկարահանել է Ղասեմ Ջաֆարին, իսկ վերջինը, որը հեռուստատեսային ֆիլմ է՝ Մեհրդադ Խոշբախտը։ Երեք նախագծերն էլ հեռարձակվել են տարբեր ցանցերով։

### 2006։ «Նարգես» ֆիլմի միջոցով ժողովրդականության ձեռքբերում
2006 թվականին նկարահանվել է Սիրուս Մոգադամի կողմից նկարահանված «*Նարգես»* հեռուստասերիալում։ Սերիալը եղել է տարվա ամենահաջող սերիալներից մեկը և դրա հեռարձակման ընթացքում Ամիր Էբրահիմին մեծ ժողովրդականություն է վայելել։ Ավելի ուշ սերիալը արժանացել է Հաֆեզ մրցանակի լավագույն հեռուստասերիալ անվանակարգին։ Նույն թվականին Ամիր Էբրահիմին նկարահանվել է քննադատների կողմից ճանաչված *«Ճանապարհորդություն դեպի Հիդալու»* դրամատիկ ֆիլմում՝ Հոմայուն Էրշադիի և Մահմուդ Պաքնիաթի հետ, ֆիլմի ռեժիսորն է Մոջթաբա Ռային։ Ֆիլմի պրեմիերան տեղի է ունեցել «Ֆաջր» 34-րդ կինոփառատոնում և արժանացավ «Լավագույն արվեստի և փորձի ֆիլմ» մրցանակին։

«Նարգեսի» վերջին դրվագի հեռարձակումից ամիսներ անց հայտնվել է ազգային սկանդալի կենտրոնում, երբ համացանցում հայտնվել էր ինքնաշեն սեքս-տեսագրություն, որում իբր նա է պատկերված եղել։ Սկանդալի պատճառով նրան 10 տարով արգելել են նկարահանվել իրանական ֆիլմերում և հեռուստատեսությունում։ «Ճանապարհորդություն դեպի Հիդալու» ֆիլմը նույնպես արգելվել է ցուցադրել սկանդալի պատճառով և այդպես էլ չի թողարկվել։

### 2008–2019։ Արտագաղթ և նոր նախագծեր
Այն բանից հետո, երբ հայտնվել է բանտարկության վտանգի տակ՝ փախել է Իրանից և 2008 թվականին տեղափոխվել է Փարիզ, Ֆրանսիա: Արտագաղթից ամիսներ առաջ նա փոքրիկ դեր է ունեցել «Ոսկե արմավենու ճյուղի» դափնեկիր ռեժիսոր Աբբաս Քիառոստամիի 2008 թվականի «Շիրին» ֆիլմում, որի պրեմիերան կայացել է Վենետիկի 65-րդ միջազգային կինոփառատոնում։

2009 թվականին նա սկսել է իր դերասանական կարիերան Ֆրանսիայում՝ Մուհամադ Ռեզայերադի *«Լուռ Թահերգանի երազանքը»* պիեսում։

2010 թվականին Ամիր Էբրահիմին նկարահանվել է Տինուշ Նազմժուի «Կանանց ձայները» պիեսում և հանդես է եկել «Pentu et Parole Avalancheuse», «Théâtre de l'Épée de Bois» և «Festival de l'arpenteur in Grenoble» թատրոններում։

2011 թվականին նա նկարահանվել է Մեծ պարսիկները հեռուստատեսային վավերագրական ֆիլմում, որի ռեժիսորն է Ուեսլի Էրեմենկո-Դոդը և հեռարձակվել է այն BBC-ի համաշխարհային ծառայության կողմից։

2012 թվականին նա նկարահանվել է Էբրահիմ Մաքքիի *«Վախի և հույսի երկիրը»* պիեսում՝ Սալ Այադ թատրոնում։ Նաև խաղացել է Համիդ Ջավդանի *«Փոքրիկ կարմիր տղան»* պիեսում (2014–2015)։

2015 թվականին նկարահանվել է երկու կարճամետրաժ ֆիլմում՝ *«Հուշանվեր մայրիկիս համար»* և *«Ջիլային»*՝ ռեժիսորները եղել են իրանցի Մոհամմադ Ռեզա Քալանին և Քարիմ Լակզադեն, ֆիլմի պրեմիերան կայացել է 2015 թվականին Ֆրիբուրգի միջազգային կինոփառատոնում։ Նաև հնչյունավորում է կատարել Arte-ի Սիլեքսը և քաղաքը հեռուստասերիալում՝ 2015-2017 թվականներին։

Առաջին գլխավոր դերը ստացել է նկարահանվելով Վիդա Իրանդուստի դերում՝ Շվեդական *«Հարսնացուն։ Ժողովրդավարությանը դեմ լինելու գինը»* (2016) դրամատիկ ֆիլմում, ֆիլմի ռեժիսորը եղել է Ռեզա Ռահիմին։ Ֆիլմում իր կատարման համար 2018 թվականի Nice միջազգային կինոփառատոնում արժանացել է Օտարալեզու ֆիլմի լավագույն դերասանուհու մրցանակին և ստացել ևս երկու անվանակարգ։

2017 թվականին մարմնավորել է Սառային Գերմանա-ավստրիական «*[[Թեհրանյան տաբու|Թեհրանյան Տաբու]]»* ֆիլմում, որի ռեժիսորն է Ալի Սոզանդեն, որն օգտագործել է ռոտոսկոպինգի տեխնիկան, իսկ պրեմիերան կայացել է 2017 թվականի Կաննի կինոփառատոնի Միջազգային քննադատների շաբաթվա բաժնում։

2018 թվականին աշխատել է չորս հեռուստանախագծում։ Նա կատարել է Սիրի Պերսեի և Իշտարի ձայնային դերակատարումը Arte-ի 50 «Հունաստանի հիսուն երանգները» մուլտիպլիկացիոն հեռուստասերիալում։ Նկարահանել է երկու հեռուստատեսային վավերագրական ֆիլմերում՝ BBC World Service-ի և BBC Persian-ի համար, ֆիլմի ռեժիսորները եղել են Ամիր Նադերին Ամիր Նադերին և Քահանին: 2018 թվականի վերջին հեռուստատեսային նախագիծը Արտեի հեռուստատեսային վավերագրական «Մեկ օր Թեհրանում» ֆիլմն է եղել, որը նկարահանվել է հինգ իրանցի ռեժիսորների կողմից։

2019 թվականին Ամիր Էբրահիմին ստեղծեց իր սեփական արտադրական ընկերությունը՝ Alambic Production-ը։ Նա նաև պրոդյուսեր և հաղորդավար է BBC-ի համար և վերահսկում է BBC World-ի պարսկական մասնաճյուղի մշակութային ծրագիրը։

2019 թվականին նկարահանվել է երկու գեղարվեստական ֆիլմում՝ կարճամետրաժ և հեռուստածրագրային։ Հանդես է եկել որպես Ֆարզանե Ռեզվանի ֆրանսիական «*Որդեգրեք հայրիկին»* ֆիլմում, որի պրեմիերան կայացել է 2019 թվականի L'Alpe d'Huez կինոփառատոնում: Կատարել է նաև Նադիայի դերը Հոսեյն Պուրսեյֆիի *«Վաղը մենք ազատ ենք»* ֆիլմում, որի պրեմիերան կայացել է 2019 թվականին Համբուրգի կինոփառատոնում։ Նույն տարում կատարել է նաև Ալմա Մանոն Կուբիայի դերը *«Մակընթաց»* կարճամետրաժ ֆիլմում, որի պրեմիերան կայացել է 2019 թվականի Լոկառնոյի կինոփառատոնում։ Ինքն իր դերը կատարել է BBC-ի համաշխարհային ծառայությունով հեռարձակվող և Բիբի Խաջենուրիի կողմից նկարահանված *«40 տարի, 40 ֆիլմ»* նախագծի երեք էպիզոդներում**։

2019 թվականի մարտին Գոլշիֆթեհ Ֆարահանիի հետ ստացել է Համբուրգի մշակութային ազատության մրցանակը Գերմանիայում անցկացվող Պարսկական գարնան փառատոնում՝ իր սոլո կատարման, օրինակելի բնույթի, որպես արվեստագետ և անկախ իրանցի կնոջ կերպարի համար։

Ամիր Էբրահիմին նաև պրոֆեսիոնալ լուսանկարիչ է, ում աշխատանքը կենտրոնացած է սոցիալական թեմաների և խնդիրների վրա։

### 2022։ Համաշխարհային ճանաչում «Սուրբ սարդ» ֆիլմում նկարահանման համար
աջից|մինի|Ամիր Էբրահիմին 2022 թվականի Կաննի կինոփառատոնի կարմիր գորգի վրա՝ «Սուրբ սարդ» ֆիլմի դերասանական կազմի հետ։ Համացանցից օգտվողները նրան անվանել են փյունիկ, որը հառել է իր մոխիրներից։
2022 թվականին Ամիր Էբրահիմին հանդես է եկել որպես ռեժիսոր, պրոդյուսեր և վարող BBC-ի համաշխարհային ծառայության *«Կանանց դիմանկարը Իրանի կինոյում»* վավերագրական ֆիլմում։

Նկարահանվել է  Ալի Աբբասիի «Սուրբ սարդ» (2022) թրիլլերում, որը ոգեշնչված է Սայիդ Հանաեիի իրական պատմությունից՝ սերիական մարդասպանի, որը 2000-2001 թվականներին Իրանում թիրախավորել է սեքսուալ աշխատողներին և սպանել 16 կնոջ: 2022 թվականի Կաննի կինոփառատոնում արժանացել է լավագույն դերասանուհու մրցանակին՝ դառնալով առաջին իրանցի դերասանուհին, որն արժանանացել է այդ մրցանակին։ Նրա կատարումը արժանացել է քննադատների լայն արձագանքին։ Variety-ի քննադատ Քլեյթոն Դևիսն ասել է, որ «երկու գլխավոր դերակատարներն էլ (Ամիր Էբրահիմին և Մեհդի Բաջեստանին ) արժանի են ակադեմիայի ուշադրությանը»։ 2022 թվականի Սևիլիայի եվրոպական կինոփառատոնում և 2023 թվականի Ռոբերտ մրցանակաբաշխության ժամանակ արժանացել է լավագույն դերասանուհի մրցանակի։ Նաև արժանացել է Եվրոպական կինոյի մրցանակի՝ 35-րդ Եվրոպական կինոմրցանակաբաշխության լավագույն դերասանուհի անվանակարգում և Բոդիլ մրցանակի։ Աշխատել է որպես քասթինգի ռեժիսոր և ֆիլմի ասոցացված պրոդյուսեր, որը արժանացել է Դանիայի 95-րդ կինոակադեմիայի լավագույն միջազգային խաղարկային ֆիլմ անվանակարգին և ընդգրկվել է դեկտեմբեր ամսվա կարճ ցուցակում։

Կաննի կինոփառատոնում հաղթանակից հետո Իրանի մշակույթի և իսլամական առաջնորդության նախարարության կինոկազմակերպությունը հայտարարություն է տարածել՝ դատապարտելով փառատոնը Ամիր Էբրահիմիին լավագույն դերասանուհի մրցանակ շնորհելու համար՝ անվանելով այն «վիրավորական և քաղաքական դրդապատճառներից բխող քայլ»։ Իրանի մշակույթի և իսլամական առաջնորդության նախարար Մոհամմադ Մեհդի Էսմայիլին նույնպես սպառնացել է պատժել այն իրանցիներին, որոնք աշխատել են ֆիլմի վրա։ Ամիր Էբրահիմին 2022 թվականի հունիսին CNN-ին ասել է, որ Կաննում մրցանակը շահելուց հետո ստացել է շուրջ 200 սպառնալիք։

Նույն թվականին գլխավոր դերակատարում է ունեցել SAG մրցանակակիր դերասան՝ Դենիս Մենոշետի հետ ֆրանսիական թրիլլեր «Սպիտակ դրախտ» ֆիլմում։ Ֆիլմի պրեմիերան կայացել է Անգուլեմի Ֆրանկոֆոնիայի 15-րդ կինոփառատոնում՝ 2022 թվականի օգոստոսին։

2022 թվականի դեկտեմբերին Ամիր Էբրահիմին հայտնվել է BBC-ի «100 կանայք» ցանկում՝ որպես աշխարհի տարվա ոգեշնչող և ազդեցիկ կանանցից մեկը:

### 2023։ «''Շայդա»'' և համառեժիսորական աշխատանք
Ամիր Էբրահիմին մարմնավորել է Նուրա Նիասարիի դեբյուտային գեղարվեստական ֆիլմ «Շայդա»-ի գլխավոր հերոսուհուն, ֆիլմի գործադիր պրոդյուսերը եղել է Քեյթ Բլանշետը։ Ֆիլմի համաշխարհային պրեմիերան կայացել 2023 թվականին «Սանդենս» կինոփառատոնում և արժանացել Հանդիսատեսի մրցանակի՝ Համաշխարհային կինոդրամատիկական մրցույթի համար։ Sundance-ի պրեմիերայից հետո նա դրական արձագանքներ է ստացել կատարման համար։ IndieWire-ի քննադատ Սյուզաննա Գրուդերը գրել է՝ «Ամիր Էբրահիմին փայլում է խորապես զգացված իրանա-ավստրալիական դրամայում»։ Screen Daily-ի քննադատ Թիմ Գրիերսոնը գրել է՝ «Ամիր Էբրահիմին տալիս է ուշագրավ կատարում, որը կրակոտ և բաց սրտերի խելացի խառնուրդ է»։

2023 թվականի հունվարի 27-ից փետրվարի 5-ը ընկած ժամանակահատվածում եղել է Շվեդիայի Գյոթեբորգի կինոփառատոնի սկանդինավյան մրցույթի ժյուրիի ղեկավարը։ Նաև ղեկավարել է դերասանուհի Թարանե Ալիդոստիի և Իրանի ժողովրդի համար մանիֆեստը, նրանք սպառնալիքների են ենթարկվել կառավարության կողմից, ձերբակալվել կամ դատապարտվել են բանտարկության՝ բողոքելով իրանական ճնշող ռեժիմի դեմ։

Գոթենբուրգի կինոփառատոնում Ամիր Էբրահիմին Variety-ին տված հարցազրույցում հայտարարել է իր առաջիկա գեղարվեստական ռեժիսորական դեբյուտի մասին: Ֆիլմը կենսագրական գեղարվեստական ֆիլմ է, որը պատմում է Իրանում նախորդ տարվա մասին, այն ստացել է *«Պարսկաստանի պատիվը»* աշխատանքային վերնագիրը։

Ամիր Էբրահիմին կատարել է ինքն իր դերը Մեհրան Թամադոնի «Իմ ամենավատ թշնամին» և Ստեֆի Նիդերզոլի «Յոթ ձմեռները Թեհրանում» վավերագրական ֆիլմերում, երկու ֆիլմերի համաշխարհային պրեմիերաները կայացել են Բեռլինի 73-րդ միջազգային կինոփառատոնի «Հանդիպումներ» բաժնում և «Perspektive Deutsches Kino» բաժնում: «Յոթ ձմեռ Թեհրանում» ֆիլմը Փրայզ կինոփառատոնում արժանացել է «Compass Perspektive» մրցանակի և Խաղաղության կինոմրցանակի։

Նաև աշխատել է որպես դերասանական տնօրեն Միլադ Ալամիի «Հակառակորդ» (2023) ֆիլմում, որի գլխավոր դերակատարը Փայման Մաադին է, իսկ պրեմիերան տեղի է ունեցել նաև Բեռլինի 73-րդ միջազգային կինոփառատոնում։ Այն ընտրվել է որպես շվեդական «Օսկար » 96-րդ մրցանակաբաշխության լավագույն միջազգային խաղարկային ֆիլմ անվանակարգում։

Եղել է 2023 թվականի «ANDAM» նորաձևության մրցանակաբաշխության հրավիրյալ ժյուրիի անդամներից մեկը՝ Ջիջի Հադիդի և Փեթ Քլիվլենդի հետ միասին։

2023 թվականի մայիսի 5-ին հայտարարվել է, որ Ամիր Էբրահիմին գլխավոր դեր է կատարելու Ազար Նաֆիսիի *«Կարդում ենք Լոլիտան Թեհրանում»* ֆիլմի ադապտացիայի մեջ՝ Գոլշիֆթե Ֆարահանիի և Մինա Քավանիի հետ, իսկ ռեժիսորն է Էրան Ռիկլիսը։ WestEnd-ը պատրաստվում է ֆիլմը վաճառքի հանել 2033 թվականի Կաննի կինոփառատոնի շուկայում։

Արժանացել է Breakthrough Artist Award մրցանակին, որը Քեյթ Բլանշեթը շնորհել է 2023 թվականի Կաննի կինոփառատոնի Variety + Golden Globes Breakthrough Artists Awards երեկույթի ժամանակ։

Ամիր Էբրահիմին Կոջի Յակուշոյին է հանձնել Կաննի կինոփառատոնի մրցանակը՝ 2023 թվականի Կաննի կինոփառատոնի լավագույն դերասանի համար։

2023 թվականի հունիսին Կինոարվեստի և գիտության ակադեմիան Ամիր Էբրահիմիին հրավեր է ուղարկել «The Academy»-ի անդամ դառնալու համար։

2023 թվականի հուլիսին հայտարարվել է, որ օգոստոսի 2-ից 12-ը կլինի Լոկառնոյի 76-րդ կինոփառատոնի ժյուրիի անդամը, որը նախագահում է Լամբերտ Ուիլսոնը։ Փառատոնի փակման օրը, «Շայդա»-ի ցուցադրությունից հետո՝ Ամիր Էբրահիմին և Նուրա Նիասարին զրուցել են իրանցի կանանց և իրանական կինոյի մասին։ Շայդան 2023 թվականի օգոստոսի 30-ին Օսկար 96-րդ մրցանակաբաշխության համար ընտրվել է որպես Ավստրալիայի մասնակից լավագույն միջազգային խաղարկային ֆիլմ անվանակարգում։

Նաև նկարահանվել և նկարահանել է քաղաքական թրիլլեր «Տատամի» ֆիլմը՝ Օսկար մրցանակակիր ռեժիսոր Գայ Նատիվի հետ, որը իրանցի և իսրայելցի կինոգործչի առաջին ռեժիսորական համագործակցությունն է եղել։ «Տատամի»-ի համաշխարհային պրեմիերան կայացել է Վենետիկի 80-րդ միջազգային կինոփառատոնում։ Նա դարձել է առաջին իրանցի դերասանուհին, որն արժանացավ Տոկիոյի 36-րդ միջազգային կինոփառատոնի «Լավագույն դերասանուհի» մրցանակին՝ «Տատամի» ֆիլմի համար։

2023 թվականի հոկտեմբերին հայտարարվել է, որ նա կլինի Մարաքեշի 20-րդ միջազգային կինոփառատոնի ժյուրիի անդամը, որը նախագահում է Ջեսիկա Չեսթեյնը՝ նոյեմբերի 24-ից դեկտեմբերի 2-ն ընկած ժամանակահատվածում։

2023 թվականի նոյեմբերին Ամիր Էբրահիմին պայմանագիր է կնքել հոլիվուդյան խոշորագույն «United Talent Agency» գործակալության հետ։

## Այլ գործունեություն
### Քաղաքականություն և ակտիվիզմ
Ամիր Էբրահիմին հրապարակայնորեն աջակցել է Մահսա Ամինիի մահից հետո իրանցի կանանց կողմից կազմակերպված բողոքի ցույցին և հաճախ իր սոցիալական ցանցերում կիսվել է բողոքի ակցիաների մասին լուրերով և այն մասին, թե ինչպես մարդիկ կարող են օգնել Իրանի ժողովրդին։

## Անձնական կյանք
### Սեռական բնույթի սկանդալ
2006 թվականին Ամիր Էբրահիմին դարձել է իրանական սեքսուալ սկանդալի կիզակետը, երբ համացանցում հայտնվել է մի կնոջ տեսաերիզ, որը պնդում էր, թե Ամիր Էբրահիմին է, նա սեռական հարաբերություն է ունեցել տղամարդու հետ և թողարկել է այն DVD-ով։ Այնուհետև դարձել է պաշտոնական հետաքննության առարկա, որը վարում էր Թեհրանի գլխավոր դատախազ Սաիդ Մորթազավին, նա ցանկացել է մահապատժի ենթարկել այն անձանց, որոնք դատապարտվել են նման տեսանյութեր տարածելու համար։ *[[The Guardian]]-*ին տված հարցազրույցում Ամիր Էբրահիմին հերքել է, որ ինքն է նկարահանվել ֆիլմում և հերքել է այն, որ դա արվել է նախկին փեսացուի կողմից, որը ստուդիայի տեխնիկան օգտագործել է հանցավոր պատկերների մոնտաժ ստեղծելու համար։ Սակայն ավելի ուշ նա խոստովանել է, որ ժապավենը պատկերել է իրեն և ընկերոջը և գողացվել է նրանց բնակարանից։ Հաղորդվում է, որ ժապավենում հայտնված անանուն տղամարդը փախել է Հայաստան, սակայն այնուհետև վերադարձվել է Իրան և մեղադրվել հասարակական բարոյականության օրենքները խախտելու մեջ։ Ինքնասպանության փորձի մասին լուրերը հերքվել են՝ «Ես պարզապես ուզում եմ իմ երկրի ժողովրդին ասել, որ ես ողջ եմ: Ես մտածում եմ իրանցի կանանց ուժի մասին և պահելու եմ իմ ազգի աղջիկների և կանանց հարգանքը»։

Սեքսուալ սկանդալի պատճառով Ամիր Էբրահիմիին 10 տարով արգելվել է նկարահանվել իրանական ֆիլմերում և հեռուստատեսությունում, ինչպես նաև դատապարտվել է ազատազրկման և մտրակի իննսունինը հարվածի։  Դատախազը նրա համար վեց տարվա ազատազրկում էր պահանջել։ 2008 թվականի մարտի 1-ին, այն օրը, երբ նա պետք է ներկայանար դատարան՝ Ամիր Էբրահիմին փախել է Իրանից և տեղափոխվել Փարիզ, որտեղ այդ ժամանակից ի վեր ապրում է աքսորում։ Ժապավենը գաղտնազերծած տղամարդը` Ամիր Էբրահիմիի ընկերն ու խաղընկերն է եղել, որը դրանում չի նկարահանվել, սակայն դատապարտվել է վեց տարվա ազատազրկման, որից երկու ամիս հետո ազատ է արձակվել։

2017 թվականին դարձել է Ֆրանսիայի քաղաքացի։

## Ֆիլմագրություն
### Ֆիլմ

### Հեռուստատեսություն

## Թատրոն

## Մրցանակներ և անվանակարգեր

## Նշումներ


## Ծանոթագրություններ


## Արտաքին հղումներ
* 
* Զար Ամիր Էբրահիմին UniFrance կայքում
* Զար Ամիր Էբրահիմին Cineuropa կայքում

Կատեգորիա:21-րդ դարի դերասանուհիներ
Կատեգորիա:BBC 100 կին
Կատեգորիա:Թատրոնի ֆրանսիացի դերասանուհիներ
Կատեգորիա:Իրանցի դերասանուհիներ
Կատեգորիա:Իրանցի կին ակտիվիստներ
Կատեգորիա:Իրանցի ռեժիսորներ
Կատեգորիա:Իրանցի ֆեմինիստներ
Կատեգորիա:Ֆրանսիացի դերասանուհիներ
Կատեգորիա:Ֆրանսիացի լուսանկարիչներ
Կատեգորիա:Ֆրանսիացի կին կինոռեժիսորներ
Կատեգորիա:Ֆրանսիացի կինոդերասանուհիներ
Կատեգորիա:Ֆրանսիացի հեռուստատեսային դերասանուհիներ